Diari Oficial de la Generalitat Valenciana


Sumari del DOGV 6095, del 04-09-2009 (2009/9806)

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de grau superior corresponent al títol de Tècnic Superior en Vitivinicultura.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/07/29/(26)/dof/vci/html**

### Dades del document

Número de DOGV
:   6095

Data del DOGV
:   04-09-2009

Secció del DOGV
:   I. DISPOSICIONS GENERALS

Número del document
:   2009/9806


Data del document
:   29-07-2009

Organisme emissor
:   Conselleria d'Educació

Tipus de document
:   Ordre

Descriptors 

:   * planificació educativa
    * ensenyament professional
    * legislació
    * programa d'ensenyament
    * legislació escolar

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de grau superior corresponent al títol de Tècnic Superior en Vitivinicultura. [2009/9806]  
La Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 53, establix que és de la competència plena de la Generalitat la regulació i administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que es disposa en l'article 27 de la Constitució i en les lleis orgàniques que, conforme a l'apartat 1 del seu article 81, la desenrotllen.  
Una vegada aprovat i publicat en el Boletín Oficial del Estado el Reial Decret 1688/2007, de 14 de desembre, pel qual s'establix el títol de Tècnic Superior en Vitivinicultura i es fixen les seues ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2000 hores, en virtut del que es disposa en l'article 10.1 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.2 i 39.6 de la Llei Orgànica 2/2006, de 3 de maig, d'Educació, i en el capítol II del Reial Decret 1538/2006, de 15 de desembre, pel qual s'establix l'ordenació de la formació professional del sistema educatiu. I segons es fixa en l'article 10.2 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.3 i 39.4 de la Llei Orgànica 2/2006, de 3 de maig, d'Educació, i en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la formació professional del sistema educatiu, és procedent, tenint en compte els aspectes definits en la normativa anteriorment citada, establir el currículum complet d'estes noves ensenyances de Formació Professional inicial vinculades al títol mencionat en l'àmbit d'esta comunitat autònoma, ampliant i contextualitzant els continguts dels mòduls professionals, respectant el seu perfil professional.  
En la definició d'este currículum s'han tingut en compte les característiques educatives, així com les socioproductives i laborals, de la Comunitat Valenciana a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic en Prevenció de Riscos Laborals, Nivell Bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut de l'anteriorment exposat, i segons el que s'ha fixat en l'article 17.2 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu, vista la proposta de la Direcció General d'Avaluació, Innovació i Qualitat Educativa i de la Formació Professional de data 27 de juliol de 2009, amb un informe previ del Consell Valencià de la Formació Professional i de conformitat amb el Consell Juridic Consultiu de la Comunitat Valenciana, en exercici de les atribucions que em conferixen l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació,  
ORDENE  
Article 1. Objecte i àmbit d'aplicació  
1. La present orde es dicta a l'empara del que disposen els articles 27 i 53.1 i 2 de la Constitució Espanyola; en els articles 6.3 i 39.4 de la Llei Orgànica 2/2006, de 3 de maig, d'Educació; en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu; en el Reial Decret 2093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i en l'article 53 del vigent Estatut d'Autonomia de la Comunitat Valenciana i té com a objecte establir el currículum del cicle formatiu de grau superior vinculat al títol de Tècnic Superior en Vitivinicultura, tenint en compte les característiques socioproductives, laborals i educatives de la Comunitat Valenciana. A este efecte, la identificació del títol, el perfil professional que ve expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es definixen en el títol de Tècnic Superior en Vitivinicultura determinat en el Reial Decret 1688/2007, de 14 de desembre, pel qual s'establix el mencionat títol i les seues ensenyances mínimes.  
2. El que disposa esta orde serà aplicable en els centres docents que desenrotllen les ensenyances del cicle formatiu de grau superior en Vitivinicultura ubicats en l'àmbit territorial de la Comunitat Valenciana.  
Article 2. Currículum  
1. La duració total del currículum d'este cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals són els que s'establixen en el Reial Decret 1688/2007, de 14 de desembre.  
3. La relació dels mòduls professionals en què s'organitza el present currículum són:   
- 0077. Viticultura  
- 0078. Vinificacions  
- 0079. Processos bioquímics  
- 0080. Estabilització, criança i envasament  
- 0081. Anàlisi enològica  
- 0082. Indústries derivades  
- 0083. Tast i cultura vitivinícola  
- 0084. Comercialització i logística en la indústria alimentària  
- 0085. Legislació vitivinícola i seguretat alimentària  
- 0086. Gestió de qualitat i ambiental en la indústria alimentària  
- 0087. Projecte en la indústria vitivinícola  
- 0088. Formació i orientació laboral  
- 0089. Empresa i iniciativa emprenedora  
- 0090. Formació en centres de treball  
4. Els objectius d'estos mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial Decret 1688/2007, de 14 de desembre.  
5. Els continguts i la càrrega lectiva completa d'estos mòduls professionals s'establixen en l'annex I de la present orde.  
Article 3. Organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II de la present orde.  
Article 4. Mòduls professionals: Formació en centres de treball i Projecte en la Indústria Vitivinícola  
El mòdul professional de Formació en Centres de Treball es realitzarà, amb caràcter general, en el tercer trimestre del segon curs.  
El mòdul professional de Projecte en la Indústria Vitivinícola consistirà en la realització individual d'un projecte de caràcter integrador i complementari de la resta dels mòduls que componen el cicle formatiu, que es presentarà i es defendrà davant d'un tribunal format per professorat de l'equip docent del cicle formatiu. Es desenrotllarà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en Centres de Treball. El desenrotllament i seguiment d'este mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, quedarà condicionada a l'avaluació positiva d'estos.  
Article 5. Espais i equipament  
Els espais mínims que han de reunir els centres educatius per a permetre el desenrotllament de les ensenyances d'este cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'esta orde.  
Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, màquines, etc. disposaran de la instal·lació necessària per al seu funcionament correcte i compliran les normes de seguretat i prevenció de riscos i totes les altres que siguen aplicables.  
b) La quantitat i les característiques hauran d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els referits espais.  
Article 6. Professorat   
Els aspectes referents a les especialitats del professorat amb atribució docent en els mòduls professionals de l'est cicle formatiu enumerats en el punt 3 de l'article 2 de la present orde, segons el que preveu la normativa estatal de caràcter bàsic, són els establits actualment en l'annex III.A) del Reial Decret 1688/2007, de 14 de desembre.  
Les especialitats i, si és el cas, les titulacions del professorat amb atribució docent en els mòduls professionals d'Anglés Tècnic inclosos en l'article 7 són les que es determinen en l'annex III de la present orde.  
A fi de garantir la qualitat d'estes ensenyances, per a poder impartir els mòduls professionals que conformen el cicle formatiu, el professorat dels centres de titularitat privada o d'una altra administració diferent de la Conselleria d'Educació, ubicats en l'àmbit territorial de la Comunitat, hauran de posseir la corresponent titulació acadèmica que es concreta en l'annex VI de la present orde, i a més acreditar la formació pedagògica i didàctica que establix el Reial Decret 1834/2008, de 8 de novembre, pel qual es definixen les condicions de formació per a l'exercici de la docència en l'Educació Secundària Obligatòria, el Batxillerat, la Formació Professional i les ensenyances de règim especial i s'establixen les especialitats dels cossos docents d'Ensenyança Secundària. La titulació acadèmica universitària requerida s'adaptarà a la seua equivalència de grau/màster universitari.  
Article 7. Docència en anglés  
A fi que l'alumnat conega la llengua anglesa, en els vessants oral i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'este cicle formatiu incorpora la llengua anglesa de manera integrada en dos mòduls professionals entre els que componen la totalitat del cicle formatiu.  
1. Estos mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana.  
- A fi de garantir que l'ensenyança bilingüe s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos.   
- Els mòduls susceptibles de ser impartits en llengua anglesa són els relacionats amb les unitats de competència incloses en el títol.  
- Com a conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en tres hores setmanals per al mòdul que s'impartisca en el primer curs i dos hores per al que es desenrotlle durant el segon curs. A més, el professorat que impartisca els dits mòduls professionals tindrà assignades en l'horari individual tres hores setmanals de les complementàries al servici del centre per a la seua preparació.   
2. Si no es complixen les condicions anteriorment indicades, amb caràcter excepcional i de forma transitòria, els centres autoritzats per a impartir el cicle formatiu, en el marc general del seu projecte educatiu concretaran i desenrotllaran el currículum del cicle formatiu incloent un mòdul d'anglés tècnic en cada curs acadèmic, la llengua vehicular del qual serà l'anglés, amb una càrrega horària de tres hores setmanals en el primer curs i dos hores setmanals en el segon curs. El currículum d'estos mòduls d'anglés tècnic es concreta en l'annex IV.  
Article 8. Autonomia dels centres  
Els centres educatius disposaran de la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.   
En el marc general del projecte educatiu i segons les característiques del seu entorn productiu, els centres autoritzats per a impartir el cicle formatiu concretaran i desenrotllaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.   
La Conselleria d'Educació afavorirà l'elaboració de projectes d'innovació, així com de models de programació docent i de materials didàctics, que faciliten al professorat el desenrotllament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la Conselleria d'Educació, sense que, en cap cas, s'imposen aportacions a l'alumnat ni exigències per a esta.  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de Tècnic Superior en Vitivinicultura s'ajustaran al que s'establix en la Llei Orgànica 2/2006, de 3 de maig, d'Educació, i en les normes que la despleguen i, en tot cas, hauran de complir els requisits que s'establixen en l'article 52 del Reial Decret 1538/2006, de 15 de desembre, a més del que establix el Reial Decret 1688/2007, de 14 de desembre, i normes que el desenrotllen.  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde, caldrà ajustar-se a les normes que expressament dicte la Conselleria d'Educació.  
Article 11. Adaptació als distints tipus i destinataris de l'oferta educativa  
La Conselleria d'Educació podrà realitzar ofertes formatives, d'este cicle formatiu, adaptades a les necessitats específiques de col·lectius desfavorits o amb risc d'exclusió social i adequar les ensenyances d'este a les característiques dels distints tipus d'oferta educativa a fi d'adaptar-se a les característiques dels destinataris.  
Disposició Addicional: Calendari d'implantació   
La implantació del currículum objecte de regulació de la present orde tindrà lloc en el curs escolar 2009-2010 per a les ensenyances corresponents al curs primer, i en el curs 2010-2011 per a les del segon curs.  
DISPOSICIONS FINALS  
Primera. Aplicació de l'orde  
S'autoritzen les direccions generals de la Conselleria d'Educació, en l'àmbit de les seues competències, a adoptar les mesures i dictar les instruccions necessàries per a l'aplicació del que disposa esta orde.  
Segona. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 29 de juliol de 2009  
El conseller d'Educació,  
ALEJANDRO FONT DE MORA TURÓN  
ANNEX I  
Mòduls professionals  
Mòdul professional: Viticultura  
Codi: 0077  
Duració: 160 hores  
Continguts:  
Determinació de la idoneïtat de la vinya:  
- Propietats del sòl. Físiques. Químiques. Biològiques.  
- Factors climàtics. Índexs climàtics.  
- Presa de mostres de sòl.  
- Portaempelts. Propietats i característiques dels principals portaempelts.  
- Varietats. Aptituds. Propietats agronòmiques i enològiques. Clons. Millora varietal.  
- Morfologia, anatomia i fisiologia del cep.  
- Cicles vegetatiu i reproductor. Estats fenològics.  
- Multiplicació del cep.  
- Implicacions mediambientals del conreu de la vinya.  
- Factors limitants en la implantació del conreu de la vinya.  
- Responsabilitat en la presa de mostres i realització de controls.  
Planificació de la plantació:  
- Elecció de portaempelt, varietat i clon. Barbats i planta-empelt.  
- Orientació de la vinya. Densitat. Marc de plantació.  
- Faenes prèvies: Desinfecció. Anivellament. Subsolatge. Desfonament. Esmenes i adobament de fons.  
- Plantació. Maquinària.  
- Control de la recepció i preparació de la planta.  
- Organització de la plantació en l'època adequada triant la tècnica i la maquinària més ben adaptada al terreny i a les possibilitats econòmiques.  
- Treballs posteriors a la plantació.  
- Organització i coordinació de les faenes i de l'equip de treball.  
- Costos. Necessitats de mà d'obra.  
- Col·laboració i coordinació de les faenes.  
Selecció del sistema de conducció:  
- Anàlisi dels sistemes de conducció. Recolzats. Lliures.  
- Característiques ecofisiològiques dels sistemes de conducció.  
- Materials per a conduir la vegetació.  
- Efectes del sistema de conducció en la composició dels mostos.  
- Organització de les operacions de maneig de la vegetació.  
- Fonament i principis bàsics de la poda. Tipus de poda.  
- Costos. Necessitats de mà d'obra.  
- Influència en la qualitat del raïm.  
- Coordinació i control d'un equip de treball.  
Organització de les faenes de conreu:  
- Tècniques de manteniment del sòl: llaurança. Herbicides. Cobertes vegetals.  
- Tipus d'adobament: mineral, orgànic, foliar.  
- Maquinària. Selecció de maquinària per a les faenes de conreu.  
- Càlcul de costos.  
- El reg en la vinya. Sistemes de reg.  
- Relació sòl-clima-planta.  
- Influència del reg en la composició de la baia i la qualitat del raïm.  
- Elecció de pràctiques de conreu respectuoses amb el medi ambient.  
- Operacions en verd: esporgada, descavallament, despuntament, despampolament, aclarida i altres.  
- Anàlisi de la influència de les faenes de conreu amb les característiques del producte a obtindre.  
- Producció integrada. Viticultura ecològica i biodinàmica.  
- Viticultura de precisió.  
- Aplicació de normes de seguretat en el maneig de la maquinària.  
Tractaments fitosanitaris de la vinya:  
- Detecció de símptomes de plagues, malalties o altres accidents.  
- Mètodes de mostratge per al càlcul de llindars de tractament.  
- Determinació del mètode de lluita: química, integrada, biològica.  
- Els productes fitosanitaris. Manipulació. Riscos per a la salut i mediambientals.  
- La maquinària d'aplicació de fitosanitaris. Polvoritzadors. Atomitzadors. Nebulitzadors. Empolsadores. Aparells d'ULV.  
- La lluita integrada. Elecció de tècniques respectuoses amb el medi ambient.  
- Manipulació de productes fitosanitaris.  
- Seguretat en el maneig de la maquinària.  
- Utilització d'EPI en l'aplicació de tractaments fitosanitaris.  
Control de la maduresa:  
- Evolució del gra de raïm. Principals components.   
- Tipus de maduresa: industrial, tecnològica, fenòlica, aromàtica.  
- Fonaments de les tècniques de mostratge. Tipus de mostratge. Periodicitat.  
- Mètodes de control de maduresa. Mètodes d'anàlisi.  
- La maduresa fenòlica. Mètode de Glories. Tast de raïm i llavors.  
- Alteracions de la maduresa. Sanitat.  
- Responsabilitat en la presa de mostres i en la realització dels controls.  
- Utilització de les TIC en el registre i control dels resultats.  
Mòdul professional: Vinificacions  
Codi: 0078  
Duració: 192 hores  
Continguts:  
Organització de la verema:  
- Determinació de la data de verema.  
- Control de l'estat sanitari i de maduresa de la matèria primera.  
- Organització de la verema: personal, maquinària, auxiliars.  
- Verema manual i verema mecànica. Tipus de veremadores.  
- Tractament del raïm veremat mecànicament.  
- Protecció del raïm durant el transport.  
- Recepció del raïm. Controls: pes, grau, acidesa i sanitat.  
- Mesures correctores davant de contingències.  
Organització dels equips i instal·lacions per a la vinificació:  
- Identificació dels diferents tipus de vinificacions: blanc, rosat, negre i les seues variants.  
- Equips i instal·lacions necessaris per a cada vinificació: materials, funcionament, rendiments i mesures de seguretat en la seua utilització.  
- Manteniment, preparació i regulació dels equips.  
- Paràmetres de control dels diferents processos de vinificació.  
- Mesures correctives davant de les contingències.  
- Necessitats dels servicis auxiliars: aigua, fred, calor, gas, etc.  
- Aprovisionament de productes enològics segons les previsions productives i l'estat de la matèria primera: àcid tartàric, rents, enzims, tanins, etc.  
- Organització i coordinació de les faenes dels equips de treball.  
Control d'operacions prefermentatives:  
- Registre de dades identificatives i analítiques (varietat, pes, parcel·la, etc.). Informatització de dades i traçabilitat del producte.  
- Maquinària i instal·lacions: tremuja, espiral, trepitjadora, desrapadora, bomba de verema, conduccions, vàlvules, etc.  
- Depòsits: tipus, materials, dimensions i accessoris.  
- Encubament. Modes operatius i controls.  
- Propietats de l'anhídrid sulfurós. Formes d'addicionar-lo. Sulfitació de la verema.  
- Correccions: acidesa, grau, tanins i altres (tipus de tanins). Normativa aplicable. Llibre registre de productes i pràctiques enològiques.  
- Desfangament en mostos blancs i rosats. Tipus de desfangament: dinàmic (filtre de buit, centrifugació, flotació, etc.), estàtic.  
- Influència del desfangament en la qualitat del vi i en les propietats fermentatives del most.  
- Alternatives tecnològiques: transport en caixes, taules de selecció, encubament per gravetat.  
- Registre d'operacions, productes, dosis i controls realitzats.  
- Registre i transmissió de la informació.  
- Mesures de seguretat en les operacions i en la manipulació de la maquinària i dels productes.  
Conducció de la fermentació alcohòlica i de la maceració:  
- Maceració prefermentativa en fred. L'ús de neu carbònica.  
- Selecció, addició i ús de rents.  
- Rents comercials (RSA). Utilització correcta dels rents.  
- Addició de nutrients i activadors de fermentació.  
- Control de la fermentació alcohòlica. Desviació de la fermentació.  
- Maceració prefermentativa. Condicions de temps i temperatura. Maceració pel·licular. Criomaceració. Ús de la neu carbònica.  
- Compostos polifenòlics i la seua influència en la qualitat dels vins negres.  
- Controls de la maceració. Índexs de color i de compostos fenòlics. Tast.  
- Operacions i factors que afavorixen la maceració: temperatura, temps, remuntatges, enfonsament del barret, maceració postfermentativa, etc.  
- Alternatives tecnològiques: ús d'enzims d'extracció. Delestatge. Addició de tanins. Chips. Microoxigenació.  
- Seguiment i control de la maceració. Anàlisi i tast.  
- Alternatives a la vinificació clàssica. Vins blancs i rosats fermentats en barrica. Maceració carbònica, vinificació contínua, termovinificació, flash-détente, altres.  
- Mesures de seguretat en les operacions i en la manipulació dels productes.  
- Valoració de l'aplicació de la biotecnologia en els processos de vinificació.  
Organització del descubament i premsatge:  
- Duració de l'encubament. Criteris a utilitzar: tipus de vi, estat de la matèria primera, tipus i nombre de depòsits.  
- Riscos laborals en l'operació de descubament. Perills del diòxid de carboni. Adopció de mesures de seguretat.  
- Premsatge. Tipus de premses. Criteris d'utilització. Pressions de treball segons el tipus i la qualitat del producte.  
- Mesures de seguretat en les operacions de descubament i premsatge.  
- Paràmetres analítics i organolèptics en el vi descubat.  
- Sulfitació del vi descubat segons el tipus de vi i la destinació. Dosis.  
- Registre de dades i traçabilitat del producte.  
Conducció de la fermentació malolàctica:  
- Condicions de desenrotllament de la FML (fermentació malolàctica). Temperatura, nivell de l'anhídrid sulfurós, pH.  
- Tècniques per a afavorir el començament de la FML.  
- Influència de la FML en la qualitat dels vins.  
- Utilització de bacteris làctics comercials i de nutrients específics per a afavorir la FML. Condicions d'ús.  
- Detecció de la desviació de la FML. Reducció dels vins. Excessos d'aromes làctiques, mantega. Increment de l'acidesa volàtil. Altres gustos i aromes anormals. Control del desenrotllament de Brettanomyces.  
- Opcions tecnològiques innovadores prèvies i posteriors al desenrotllament de la fermentació: microoxigenació. Fermentació malolàctica en barrica. Criança sobre pòsits.  
Organització de la neteja i desinfecció d'equips i instal·lacions:  
- Fonaments de la higiene. Diferència entre neteja, desinfecció i esterilització.  
- La higiene en el sector vitivinícola. Influència de l'alcohol i l'acidesa.  
- Nivell d'higiene en les diferents etapes.  
- Productes de neteja i desinfecció. Composició. Propietats. Incompatibilitats.  
- Tècniques d'aplicació dels productes. Adequació al tipus d'equips i instal·lacions.  
- Control de la higiene i desinfecció.  
- La tecnologia CIP (clean-in-place) en les grans instal·lacions.  
- Noves tecnologies: desinfecció per mitjà de l'ozó.  
- Riscos i perills de la falta d'higiene per a la qualitat dels productes.  
- Mesures de seguretat i protecció en les operacions d'higiene i en el maneig dels productes.  
Mòdul professional: Processos bioquímics  
Codi: 0079  
Duració: 160 hores  
Continguts:  
Fonaments de la fermentació alcohòlica:  
- Rents vínics: morfologia, fisiologia, condicions de desenrotllament. Nutrició. Factors que influïxen en el desenrotllament dels rents.  
- Fermentació alcohòlica, fermentació gliceropirúvica, metabolismes secundaris, altres transformacions provocades pels rents.  
- Factors que influïxen en la fermentació.  
- Utilització del rent sec actiu (RSA): selecció de rents, conservació, hidratació. Avantatges i inconvenients de la seua utilització.  
- Rents autòctons. Ús de peu de cuba.  
- Condicions de desenrotllament.  
- Utilització de ferramentes biotecnològiques (activadors de fermentació, autolisats, etc).  
- Problemes fermentatius.  
- Ralentitzacions i parades fermentatives. Riscos, causes, solucions i prevenció.  
- Valoració de la fermentació alcohòlica com a part essencial del procés de vinificació.  
Fonaments de la fermentació malolàctica:  
- Els bacteris acidolàctics (BAL). Morfologia, fisiologia. Condicions de desenrotllament. Nutrició. Factors que influïxen en el desenrotllament de la FML.  
- Importància de la FML per a la qualitat del vi.  
- Riscos de la FML.  
- Valoració de la fermentació malolàctica com a part essencial del procés de vinificació.  
- Ús de bacteris acidolàctics comercials.  
- Coinoculació RSA-BAL.  
Ferramentes biotecnològiques:  
- Els enzims enològics.  
- Els rents inerts.  
- Els productes per a la nutrició dels rents i bacteris del vi.  
- L'ús de manoproteïnes comercials.  
- Els nous rents i bacteris. Millora genètica de rents i bacteris. Organismes transgènics. Legislació.  
- Noves tendències en l'ús de ferramentes biotecnològiques.  
Enterboliments i precipitats d'origen fisicoquímic:  
- Enterboliment i precipitats: trenca fèrrica, trenca cúprica, trenca proteica, trenca oxidàsica, precipitació de matèria colorant, precipitacions tàrtriques, etc.  
- Mecanismes de formació d'enterboliments i precipitats. Factors que hi influïxen.  
- Fonaments dels tractaments i mètodes d'estabilització.  
- Assajos per a la identificació de precipitats.  
- Mètodes per a previndre i eliminar els enterboliments i precipitats.  
- Relació entre enterboliments i precipitats i imatge comercial del producte.  
Malalties i defectes dels vins:  
- Malalties produïdes per rents i bacteris aerobis: picadura acètica, flor, altres.  
- Malalties produïdes per rents i bacteris anaerobis: picadura làctica, amargor, torna, malaltia del fil o greix.  
- Microorganismes responsables. Factors que influïxen en el seu desenrotllament. Conseqüències de la malaltia. Tractaments curatius i prevenció.  
- Defectes organolèptics: Brett, TCA, floridura o humitat, sulfhídric, mercaptans, etanal, acetat d'etil, altres.  
- Riscos sanitaris: amines biògenes, ocratoxina A, carbamat d'etil, sulfits, altres.  
- Factors que influïxen en la seua formació. Microorganismes o processos fisicoquímics responsables. Tractaments curatius. Prevenció.  
- Prevenció d'estos riscos. Importància de les bones pràctiques agrícoles i enològiques.  
- Relació entre les bones pràctiques higièniques i els defectes del vi.  
Mòdul professional: Estabilització, criança i envasament  
Codi: 0080  
Duració: 140 hores  
Continguts:  
Planificació de l'estabilització:  
- Procés d'estabilització dels vins.  
- Tipus d'estabilització (col·loïdal, tàrtrica, fisicoquímica, microbiològica).  
- Idoneïtat de l'estabilització segons el tipus de producte.  
- Organització dels equips, instal·lacions i seqüenciació de les operacions.  
- Necessitats de servicis auxiliars: aigua, fred, calor, gasos, electricitat.  
- Manteniment, preparació i regulació dels equips.  
- Neteja i higiene dels equips i instal·lacions.  
- Paràmetres de control de les operacions d'estabilització.  
- Mesures de seguretat en el maneig dels equips i instal·lacions.  
- Eliminació controlada dels residus i efluents originats en l'estabilització.  
- Organització dels equips de treball.  
Organització de la clarificació:  
- Substàncies en estat col·loïdal en els vins i derivats. Propietats dels col·loides.  
- Fonaments de l'estabilització col·loïdal.  
- Factors que influïxen en la clarificació.  
- Productes clarificants. Efectes. Dosis. Preparació.  
- Protocol de la clarificació.  
- Control de l'estabilitat col·loïdal. Assajos.  
- Riscos, mesures de seguretat i control en la clarificació blava amb ferrocianur de potassi.  
Control de la filtració:  
- Mecanismes de la filtració. Fonaments. Tipus de filtració (profunditat, superfície, tangencial).  
- Característiques dels térbols i dels líquids que s'han de filtrar.  
- Característiques de les matèries filtrants.  
- Sistemes de filtració: terres, plaques, cartutxos lenticulars, bugies, buit, de membrana, tangencials.  
- Maneig dels filtres. Sistemes de seguretat. Operacions de neteja, desinfecció. Manteniment i preparació dels filtres i del material filtrant.  
- Control dels paràmetres de filtració (cabal, pressió, transparència) i de l'estat de les matèries filtrants (punt de bambolla, test d'integritat).  
- Influència de la filtració en la qualitat del producte final.  
- Alternatives a la filtració. Centrifugació. Aplicacions enològiques.  
Control de l'estabilitat tàrtrica i preparat final:  
- Origen dels precipitats no col·loïdals en els vins. Precipitacions i enterboliments. Assajos d'identificació.  
- Tractaments per a l'estabilització tàrtrica: fred, metatàrtric, manoproteïnes, altres.  
- Tractaments per fred: estabulació. Contacte. Continu.  
- Control dels tractaments per fred. Mesures de l'estabilitat tàrtrica.  
- Efectes de l'estabilització per fred. Alternatives: electrodiàlisi, intercanvi iònic.  
- Estabilització biològica. Mètodes tecnològics. Flash-pasteurització. Influència en la qualitat dels vins.  
- Correccions i condicionament fisicoquímic dels vins. Anhídrid sulfurós. Acidesa (cítric, tartàric), ascòrbic, sòrbic, goma aràbiga.  
- Formació dels lots. Realització de cupatges. Criteris analítics i de tast.  
- Noves tendències en l'estabilització dels vins.  
Control dels processos de criança:  
- Característiques dels vins i derivats destinats a criança. Analítics i organolèptics.  
- Recipients per a la criança. Tipus de fusta.  
- El roure. Orígens. Composició. Fabricació de barriques. Tractaments tèrmics de la fusta i la seua influència en les característiques organolèptiques.  
- Fenòmens fisicoquímics durant la criança.  
- Condicions ambientals de la criança. Humitat. Temperatura.  
- Operacions durant la criança. Controls. Temps d'estada en barrica.  
- Riscos durant la criança: Brettanomyces. Bacteris acètics. Defectes relacionats amb la humitat. Oxidacions.  
- Alternatives a la criança: chips, encenalls, tacs, zig-zag, microoxigenació, altres.  
- Noves tecnologies que s'utilitzen en la criança.  
- Implicacions econòmiques i sobre la qualitat dels vins de criança.  
- Envelliment en botella. Fenòmens fisicoquímics. Condicions ambientals. Evolució de la qualitat.  
Organització de l'envasament:  
- Control dels productes destinats a l'envasament.  
- Línies d'envasament. Tipus de maquinària.  
- Sistemes de seguretat. Operacions de neteja i desinfecció. Manteniment i preparació.  
- Auxiliars d'envasament: botella, bric, bag-in-box, càpsules, taps, etiquetes i caixes. Condicions d'ús.  
- Control dels materials auxiliars.  
- El tap de suro. Fabricació. Propietats. Controls de qualitat.  
- Alternatives al tap de suro natural: aglomerats, tècnics, micronitzats, sintètics, extrudits, metàl·lics de rosca, vidre, etc.  
- Innovacions en els materials i tipus d'envasos, tancaments i etiquetatge dels productes. Normativa de l'etiquetatge.  
- Operacions de neteja i desinfecció.  
Elaboració de vins espumosos, dolços, generosos i licorosos:  
- Vins espumosos. Tipus. Mètodes d'elaboració. Normativa.  
- Característiques de la matèria primera. Varietats. Estat de maduresa.  
- La presa d'espuma. Segona fermentació. Rents específics.  
- L'estabilització i l'embotellament dels vins espumosos. Especificitats.  
- Els vins dolços i licorosos. Tipus de vins. Varietats.  
- L'estabilització i conservació dels vins dolços i licorosos.  
- Vins generosos. Tipus. Varietats.  
- Criança biològica i criança oxidativa. Fonaments. Condicions ambientals. Influència organolèptica.  
- Reglaments i normatives que regulen l'elaboració dels vins espumosos, dolços, generosos i licorosos.  
Mòdul professional: Anàlisi enològica  
Codi: 0081   
Duració: 160 hores  
Continguts:  
Organització del laboratori enològic:  
- Caracterització del laboratori. Normativa.  
- Equipament del laboratori: funcionament, calibratge i neteja.  
- Mesures d'higiene i seguretat en el laboratori enològic.  
- Identificació de la normativa en l'eliminació de residus, abocaments i emissions.  
- L'organització en el treball.  
- Ús eficient dels recursos per a garantir la protecció del medi ambient.  
Determinació de paràmetres químics:  
- Fonaments de química general.  
- Equilibris àcid-base. Reaccions de neutralització. El pH.  
- Sistemes d'oxidació-reducció.  
- Equilibris de precipitació.  
- Conceptes i operacions d'anàlisi química en Enologia.  
- Procediments de presa i identificació de mostres.  
- Determinacions físiques: fonaments i protocols. Densitat, massa volúmica, extracte sec, grau alcohòlic i altres.  
- Determinacions volumètriques en enologia: fonaments i protocols. Acidesa total, acidesa volàtil, sulfurós lliure i total, nitrogen fàcilment assimilable.  
- Determinacions redox en enologia: fonaments i protocols. Sucres reductors, anhídrid sulfurós lliure i total.  
- Determinacions en la indústria d'aprofitament de subproductes: brises i pòsits.  
- Determinacions en alcoholeria i licoreria.  
- Gestió adequada dels residus generats.  
Tècniques d'anàlisi instrumental:  
- Definicions i principis.  
- Manteniment de l'instrumental analític.  
- Tècniques de refractometria, potenciometria, reflectometria, nefelometria i turbidimetria.  
- Mètodes separatius cromatogràfics aplicats en Enologia: de paper, de capa fina.  
- Mètodes òptics aplicats a l'enologia: espectroscòpia visible i ultraviolada.  
- Analitzadors multiparamètrics. Fonaments. Ús més comú. Autoanalitzadors.  
Control microbiològic:  
- Tècniques de sembra, materials i mètodes emprats.  
- Desinfecció i esterilització. Principis. Funcionament d'equips. Seguretat. Procediments.  
- Principals grups i espècies de rents i bacteris en enologia.  
- Assajos microbiològics per al control de la població de rents (fermentació, licor de tiratge...).  
- Proves de control de qualitat microbiològica aplicables al celler, durant l'elaboració, conservació i acabat dels vins.  
- Proves de control de qualitat microbiològica durant l'envasament.  
- Relació entre les característiques organolèptiques, físiques i químiques d'un vi amb la possible presència d'alteració microbiana.  
- Gestió de residus generats.  
Interpretació dels butlletins d'anàlisi:  
- Components principals del raïm, vi i derivats.  
- Caracterització dels àcids. Valor enològic de l'acidesa.  
- Diòxid de sofre: definició, propietats i importància.  
- Sucres i alcohols presents en el raïm, vi i derivats.  
- Els compostos fenòlics i la seua importància en la qualitat.  
- Principals reaccions i transformacions dels compostos majoritaris del raïm, vi i derivats.  
- Legislació vinícola.  
- Representació gràfica i càlculs estadístics.  
- Avaluació dels resultats analítics.  
- Metodologia d'elaboració d'informe.  
Mòdul professional: Indústries derivades  
Codi: 0082  
Duració: 120 hores  
Continguts:  
Valoració de subproductes vinícoles:  
- Aprofitament de rapes.  
- Aprofitament de les brises: fertilitzant, alimentació animal, combustible, enocianina i altres.  
- Aprofitament de les llavors: oli de llavor de raïm, alimentació animal, tanins i altres.  
- Aprofitament dels subproductes i efluents líquids dels cellers: rents dels pòsits, tartrats, etc.  
- Aplicacions en la indústria.  
- Importància econòmica dels subproductes dins del sector vitivinícola.  
- Gestió adequada dels residus i abocaments generats. Compliment de les normatives de gestió ambiental.  
- Aigües i abocaments. Sistemes de depuració.  
Control de processos de destil·lació vínica:  
- Identificació i caracterització de les matèries primeres i auxiliars.  
- Història.  
- Normativa.  
- Principis i fonaments de la destil·lació. Lleis de la destil·lació (mescles binàries, terciàries).  
- Equips de destil·lació: composició, funcionament, regulació.  
- Matèries primeres: preparació.  
- Destil·lació discontínua (alambí, tipus).  
- Destil·lació contínua (columnes de destil·lació, elements i components de les columnes, classes).  
- Rectificació.  
- Diferents tipus de destil·lats: alcohols, flemes i holandes.  
- Composició química dels destil·lats.  
- Destil·lació de vins i brises.  
Elaboració de vinagre:  
- Origen.  
- Normativa.  
- Fermentació acètica: bacteris acètics.  
- Diferents sistemes de producció: casolans, industrials (Orléans, Frings, Luxemburgués).  
- Controls i condicions òptimes per a afavorir la fermentació acètica.  
- Característiques dels diferents tipus de vinagre (Mòdena, Xerés). Envelliment.  
- Pràctiques i tractaments permesos. Operacions d'acabat.  
- Composició química del vinagre. Determinacions analítiques.  
- Alteracions del vinagre.  
- Clarificació i estabilització del vinagre. Envasament.  
Elaboració de begudes espirituoses:  
- Denominacions geogràfiques i específiques de begudes espirituoses.  
- Normativa.  
- Matèries primeres.  
- Elaboracions.  
- Envelliment.  
- Aiguardents de vi (brandi, conyac, armanyac, pisco).  
- Aiguardents de brisa de raïm (orujo gallec, marc).  
Elaboració de vins aromatitzats, aperitius, licors i aiguardents:  
- Origen: vins aromatitzats, aperitius vínics, vins quinats.  
- Espècies vegetals utilitzades en l'elaboració de vins aromatitzats i aperitius. Proporcions.  
- Diferents formes i tècniques d'elaboració de vins aromatitzats i aperitius: maceració, addició d'extractes. Pràctiques permeses.  
- Matèries primeres en licors i aiguardents: proporcions.  
- Diferents mètodes de preparació de licors i aiguardents: maceració, mescla.  
- Obtenció de licors sense alcohol.  
- Equips i utillatge en l'elaboració de licors i aiguardents: tancs de maceració, trituradores, premses, rentadores, filtres, digestors, alambins, altres.  
- Operacions d'acabat.  
- Ús eficient dels recursos energètics.  
- Residus i abocaments. Tractaments.  
- Legislació.  
Mòdul professional: Tast i cultura vitivinícola  
Codi: 0083  
Duració: 80 hores  
Continguts:  
Preparació de materials i instal·lacions de tast:  
- Identificació dels materials utilitzats en el tast.  
- Sala de tast. Instal·lacions. Condicions ambientals.  
- Presentació dels vins. Criteris. Temperatura. Decantació.  
- Les fitxes de tast. Tipus de tast. Vocabulari.  
- Orde i neteja en les instal·lacions i materials.  
Descripció de característiques sensorials:  
- Descripció dels components dels vins i derivats i la seua relació amb les característiques organolèptiques.  
- Els sentits. Funcionament. Memòria i educació sensorial. Jocs d'aromes i sabors.  
- Equilibris i reforços entre els sabors i les aromes.  
- Fases de la degustació: identificació dels tipus d'aromes. Les sensacions gustatives. Via retronasal.  
- Criteris per a la degustació. Tipus de tast: analític, d'apreciació i classificació, d'anàlisi gustativa descriptiva.  
Tast:  
- Identificació del color, l'aroma i el sabor.  
- Exercicis de tast teòric i analític. Llindars de percepció.  
- Relació de les sensacions organolèptiques amb els components del vi. Qualitat de la matèria primera. Sistema d'elaboració.  
- Defectes organolèptics.  
- Valoració de l'estat de conservació del vi.  
- Valoració de la relació qualitat/preu.  
- Evolució del vi en el temps.  
Reconeixement de l'origen geogràfic i varietal:  
- Països tradicionals. Espanya. França, Itàlia, Alemanya, Portugal. Regions. Varietats. Vins i cellers més representatius.  
- Nous països productors. Austràlia, Xile, Sud-àfrica, Argentina, Estats Units (Califòrnia) i altres. Varietats. Cellers i vins més representatius.  
- Classificació dels vins. Normativa.  
- Regions productores a Espanya.  
- Denominacions d'origen. Varietats més representatives.  
- Clima, sòl. Influència en la tipicitat dels vins.  
- Varietats de vinificació. Tècniques d'elaboració pròpies de cada regió. Atributs organolèptics.  
Identificació del valor sociocultural del vi:  
- Evolució del conreu de la vinya i consum del vi a través de la història. El comerç del vi.  
- Importància del conreu de la vinya en el medi rural.  
- Associació de les denominacions amb la imatge d'una regió. Rioja, Xerés, Ribera del Duero, Valdepeñas i altres.  
- Rutes turístiques del vi. Enoturisme.  
- Cultura del vi. Revistes. Pàgines web. Cursos de tast. Vinoteques.  
- Importància del vi en la gastronomia. Criteris de maridatge.  
- Efectes per a la salut del consum de vi i altres begudes alcohòliques.  
- Difusió i manteniment de la cultura del vi.  
Mòdul professional: Comercialització i logística en la indústria alimentària  
Codi: 0084  
Duració: 96 hores  
Continguts:  
Programació de l'aprovisionament:  
- Activitats logístiques. Aprovisionament de productes. Cicle d'aprovisionament. Cicle d'expedició.  
- Previsió quantitativa de materials. Tècniques de previsió. Quantificació de previsions.  
- Determinació qualitativa de la comanda. Normes. Sistemes de control i identificació.  
- Tipus d'existències. Controls a efectuar.  
- Valoració d'existències. Mètodes: preu mitjà, preu mitjà ponderat, LIFO, FIFO, etc.  
- Anàlisi ABC de productes. Objectius. Camps d'aplicació.  
- Gestió d'inventaris. Tipus d'inventaris. Rotacions.  
- Documentació de control d'existències.  
- Els costos logístics.  
Control de la recepció, expedició i magatzematge:  
- Gestió de la recepció. Fases. Documentació. Traçabilitat. Condicions d'acceptabilitat.  
- Gestió de l'expedició. Fases. Documentació. Traçabilitat.  
- Objectius en l'organització de magatzems.  
- Planificació. Divisió del magatzem. Optimització d'espais.  
- Emmagatzemament de productes alimentaris. Condicions ambientals.  
- Danys i defectes derivats de l'emmagatzemament. Període de magatzematge.  
- Distribució i manipulació de mercaderies.  
- Seguretat i higiene en els processos d'emmagatzemament.  
- Condicions ambientals en l'emmagatzemament de productes alimentaris.  
- Transport extern. Mitjans de transport. Tipus. Característiques.  
- Condicions dels mitjans de transport de productes alimentaris.  
- Contracte de transport. Participants. Responsabilitats.  
- Transport i distribució interna.  
Comercialització de productes:  
- Concepte de venda. Tipus de venda. Elements.  
- Prospecció i preparació. Selecció de clients i proveïdors.  
- La negociació comercial. Procés i desenrotllament.  
- El procés de compravenda. Objectius. Tipus. Fases.  
- Condicions de compravenda. El contracte. Normatives.  
- Control dels processos de negociació i compravenda. Documentació.  
- El comerç internacional. Incoterms.  
Promoció de productes:  
- Evolució del concepte de màrqueting. Principis i objectius.  
- Caracterització del mercat. La demanda. Comportament del consumidor.  
- Classificació i segmentació del mercat.  
- Investigació comercial: tipus. El procés d'investigació comercial.  
- El sistema d'informació màrqueting i la investigació de mercats. Fonts i tècniques d'informació.  
- Anàlisi i interpretació de dades comercials. Presentació de resultats.  
- Variables de màrqueting.  
- L'esperit emprenedor i innovador aplicat al màrqueting.  
Aplicacions informàtiques:  
- Instal·lació, funcionament i procediments de seguretat en les aplicacions de gestió comercial.  
- Maneig d'aplicacions informàtiques.  
- Fitxer de clients i proveïdors: característiques, dades, maneig i interpretació.  
- Protecció de fitxers de dades: importància, ferramentes, aplicació.  
- Valoració dels avantatges de l'ús de les aplicacions informàtiques en la gestió logística i comercial.  
Mòdul professional: Legislació vitivinícola i seguretat alimentària  
Codi: 0085  
Duració: 80 hores  
Continguts:  
Interpretació de la normativa vitivinícola:  
- Organització Mundial de Comerç.  
- Mesures relacionades amb el sector vitivinícola.  
- Desenrotllament dels ADPIC (aspectes dels drets de propietat intel·lectual relacionats amb el comerç) en matèria d'indicacions geogràfiques.  
- Organització Comuna del Mercat Vitivinícola (OCM) i reglaments europeus d'aplicació.  
- Potencial de producció. Mecanismes de mercat.  
- Agrupacions de productors i organitzacions sectorials.  
- Pràctiques i tractaments enològics.  
- Designació, denominació, presentació i protecció de productes vínics.  
- Legislació europea vigent referida a vins de qualitat produïts en regions determinades (VQPRD).  
- Intercanvis comercials amb tercers països.  
- Legislació espanyola vigent.  
- Legislació autonòmica.  
- Referència històrica: Estatut de la vinya, del vi i dels alcohols.  
- Normativa d'aplicació i desenrotllament de l'OCM vitivinícola.  
- Reglament tecnicosanitari de productes vitivinícoles.  
- Denominacions d'origen. Reglaments i consells reguladors.  
Gestió de la documentació de celler:  
- Llibres-registre de celler.  
- Ompliment dels llibres-registre de granels, embotellament i tractaments enològics.  
- Declaracions de collita, elaboració i existències.  
- Declaració d'alcohol. Impostos especials.  
- Ompliment dels models oficials de declaració.  
- Documents d'acompanyament de transport de productes vitivinícoles.  
- Fitxes i documentació del consell regulador corresponent.  
- Documentació d'exportació de productes vitivinícoles. Ompliment de documents.  
- Declaracions i sol·licituds poc habituals.  
Supervisió de les bones pràctiques higièniques i de manipulació dels aliments:  
- Reconeixement de la legislació vigent associada a la seguretat alimentària.  
- Valoració dels perills sanitaris associats a hàbits incorrectes i/o males pràctiques d'elaboració del vi i derivats.  
- Descripció de les principals intoxicacions associades a eixos mals hàbits o pràctiques d'elaboració inadequades.  
- Descripció dels processos i productes de neteja segons el procés. Condicions de seguretat durant l'ús i emmagatzemament dels productes de neteja i desinfecció.  
- Classificació dels diferents mètodes de conservació dels aliments.  
- Requisits formatius sobre seguretat alimentària dels treballadors de la indústria alimentària.  
Gestió dels sistemes d'autocontrol (APPCC) i de traçabilitat:  
- Identificació de la legislació que establix com a obligatoris tant el sistema d'autocontrol APPCC com la traçabilitat.  
- Descripció dels 7 principis del sistema d'autocontrol APPCC.  
- Elaboració i interpretació dels diagrames de flux del sector vitivinícola.  
- Identificació i valoració dels perills físics, químics i biològics associats a l'elaboració del vi i els seus derivats.  
- Descripció de la sistemàtica seleccionada per a la identificació dels punts de control crític (PCC).  
- Justificació dels límits crítics de cada PCC.  
- Descripció dels mètodes de vigilància de cada PCC.  
- Descripció dels documents i registres necessaris per a l'establiment del sistema d'autocontrol APPCC.  
- Relació de la traçabilitat amb la seguretat alimentària.  
Aplicació d'altres estàndards de gestió de seguretat alimentària:  
- Diferenciació entre la legislació sobre seguretat alimentària i les normes voluntàries per a la gestió de la seguretat alimentària.  
- Descripció de la norma d'origen anglés BRC.  
- Descripció de la norma d'origen francoalemany IFS.  
- Descripció de la norma internacional UNE-EN ISO 22262:2005.  
- Valoració de les diferències entre les normes descrites, identificant els seus avantatges i inconvenients.  
Mòdul professional: Gestió de qualitat i ambiental en la indústria alimentària  
Codi: 0086   
Duració: 80 hores  
Continguts:  
Aplicació d'un sistema de gestió de la qualitat:  
- Reconeixement del concepte de qualitat i les seues ferramentes.  
- Anàlisi de les principals normes de gestió de la qualitat (UNE-EN QWW 2413:2000, EFQM i altres).  
- Descripció dels requisits del sistema de gestió de la qualitat.  
- Identificació de les fases per a la implantació d'un sistema de gestió de la qualitat.  
- Elaboració del suport documental del sistema de gestió de la qualitat.  
- Valoració de la importància de la comunicació tant interna com externa per a la implantació dels sistemes de gestió de la qualitat.  
- Descripció dels mitjans existents per a la verificació de la implantació del sistema de gestió de la qualitat.  
- Descripció dels criteris per a la revisió i actualització del sistema de gestió de la qualitat d'acord amb la norma de referència.  
Elaboració dels registres de qualitat:  
- Reconeixement dels registres del sistema de gestió de la qualitat.  
- Determinació dels requisits bàsics i les característiques generals dels procediments per al seu control.  
- Disseny dels registres i el pla de control associats al procés productiu.  
- Valoració de la importància d'assignar responsables per a l'ompliment dels registres del sistema de gestió de la qualitat.  
- Descripció del procediment per al tractament de les no-conformitats.  
- Descripció del procediment per a l'aplicació de les accions correctives.  
- Caracterització del pla per a la millora contínua.  
- Definició del procediment per a l'anàlisi dels resultats obtinguts en la revisió del sistema de gestió de la qualitat.  
- Elaboració d'informes i descripció de les possibles accions correctives a aplicar, per a la millora del sistema.  
- Utilització de les TIC en el control del procés productiu i en l'arreplega i transmissió de la informació.  
Control dels abocaments, residus i emissions generats:  
- Identificació de les característiques i paràmetres de control dels abocaments generats en la indústria alimentària: pH, conductivitat, sòlids suspesos, nitrogen total, sulfits, detergents, fenols, clorur, DBO5, DQO i altres.  
- Descripció dels residus generats en la indústria alimentària i els seus paràmetres de control: orgànics, inerts, urbans o assimilables a urbans, perillosos i altres.  
- Descripció de les emissions generades en la indústria alimentària i els seus paràmetres de control: CO2, SO2, H2O, CFC i altres.  
- Relació dels abocaments, residus i emissions generats amb l'impacte ambiental que provoquen.  
- Descripció de les tècniques de tractament d'abocaments, residus i emissions generats en la indústria alimentària i els seus paràmetres de control.  
- Reconeixement de la legislació ambiental d'aplicació en la indústria alimentària.  
- Identificació dels permisos i llicències que ha de disposar la indústria alimentària i el procediment per a obtindre'ls i/o actualitzar-los.  
- Descripció dels paràmetres i límits legals exigits als abocaments, residus i emissions generats en la indústria alimentària.  
- Descripció dels límits de sorolls establits per a la indústria alimentària.  
- Sensibilització ambiental en la indústria alimentària.  
Utilització eficient dels recursos:  
- Reconeixement de la importància de la quantificació dels consums d'aigua, electricitat, combustibles i altres.  
- Valoració dels avantatges ambientals que la reducció dels consums aporta a la protecció ambiental.  
- Valoració dels avantatges ambientals que la reutilització dels recursos aporta a la protecció ambiental.  
- Reconeixement dels recursos menys perjudicials per a l'ambient.  
- Caracterització de les mesures per a la disminució del consum energètic i d'altres recursos.  
- Identificació de les males pràctiques relacionades amb la utilització ineficient dels recursos en la indústria alimentària i les seues possibles accions correctives.  
- Iniciativa personal a l'hora de proposar accions de millora.  
Aplicació d'un sistema de gestió ambiental:  
- Identificació dels principals sistemes de gestió ambiental.  
- Reconeixement dels requisits exigits per la norma UNE-EN ISO 14771:2004, EMAS i altres.  
- Definició i elaboració del suport documental del sistema.  
- Comunicació interna i externa en els sistemes de gestió ambiental.  
- Identificació del procediment per a l'obtenció o el manteniment de certificats ambientals.  
- Descripció de les possibles accions de millora del sistema de gestió ambiental.  
- Identificació de les desviacions o no-conformitats relacionades amb el sistema de gestió ambiental i les seues possibles accions correctives.  
Mòdul professional: Projecte en la Indústria Vitivinícola  
Codi: 0087  
Duració: 40 hores  
Continguts:  
Identificació de l'organització de l'empresa i de les funcions dels llocs de treball:  
- Estructura i organització empresarial del sector vitivinícola.  
- Activitat de l'empresa i la seua ubicació en el sector vitivinícola.  
- Organigrama de l'empresa. Relació funcional entre departaments.  
- Tendències del sector: productives, econòmiques, organitzatives, d'ocupació i altres.  
- Procediments de treball en l'àmbit de l'empresa. Sistemes i mètodes de treball.  
- Determinació de les relacions laborals excloses i relacions laborals especials.  
- Conveni col·lectiu aplicable a l'àmbit professional.  
- La cultura de l'empresa: imatge corporativa.  
- Sistemes de qualitat i seguretat aplicables en el sector.  
Elaboració d'avantprojectes relacionats amb el sector vitivinícola:  
- Anàlisi de la realitat local, de l'oferta empresarial del sector en la zona i del context en què es desenrotllarà el mòdul professional de formació en centres de treball.  
- Recopilació d'informació.  
- Estructura general d'un projecte.  
- Elaboració d'un guió de treball.  
- Planificació de l'execució del projecte: objectius, continguts, recursos, metodologia, activitats, temporalització i avaluació.  
- Viabilitat i oportunitat del projecte.  
- Revisió de la normativa aplicable.  
Execució de projectes:  
- Seqüenciació d'activitats.  
- Elaboració d'instruccions de treball.  
- Elaboració d'un pla de prevenció de riscos.  
- Documentació necessària per a l'execució del projecte.  
- Compliment de normes de seguretat i ambientals.  
- Indicadors de garantia de la qualitat de projectes.  
Avaluació de projectes:  
- Proposta de solucions als objectius plantejats en el projecte i justificació de les seleccionades.  
- Definició del procediment d'avaluació del projecte.  
- Determinació de les variables susceptibles d'avaluació.  
- Documentació necessària per a l'avaluació del projecte.  
- Control de qualitat de procés i producte final.  
- Registre de resultats.  
Mòdul professional: Formació i orientació laboral  
Codi: 0088  
Duració: 96 hores  
Continguts:  
Busca activa d'ocupació:  
- Valoració de la importància de la formació permanent per a la trajectòria laboral i professional del tècnic superior en Vitivinicultura.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el tècnic superior en Vitivinicultura.  
- Definició i anàlisi del sector professional del tècnic superior en Vitivinicultura. Planificació de la pròpia carrera: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca d'ocupació: fonts d'informació i reclutament. Tècniques per a la selecció i organització de la informació.  
- Carta de presentació. Currículum. Tests psicotècnics. Entrevista de treball.  
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
Gestió del conflicte i equips de treball:  
- Valoració dels avantatges i inconvenients del treball en equip per a l'eficàcia de l'organització.  
- Concepte d'equip de treball.  
- Tipus d'equips en les indústries vitivinícoles segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes del conflicte.  
- Causes del conflicte en el món laboral.  
- Mètodes per a la resolució o supressió del conflicte. Negociació, mediació, conciliació i arbitratge.  
Contracte de treball:  
- El dret del treball. Fonts del dret del treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials. Noves formes de regulació del treball.  
- Intervenció dels organismes públics en les relacions laborals.  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.  
- Temps de treball: jornada, descans, vacacions, permisos, hores extraordinàries, festius, horaris...  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI, FOGASA, rebut de salaris.  
- Modificació, suspensió i extinció del contracte de treball. Liquidació.  
- Representació dels treballadors: representants unitaris i sindicals.  
- Negociació col·lectiva.  
- Anàlisi d'un conveni col·lectiu aplicable a l'àmbit professional del tècnic superior en Vitivinicultura.  
- Conflictes col·lectius de treball.  
- Noves formes d'organització del treball: subcontractació, teletreball...  
- Beneficis per als treballadors en les noves organitzacions: flexibilitat, beneficis socials-  
- Plans d'igualtat.  
Seguretat Social, ocupació i desocupació:  
- El sistema de Seguretat Social com a principi bàsic de solidaritat social.  
- Estructura del sistema de Seguretat Social: nivells de protecció, règims especials i general.  
- Determinació de les principals obligacions dels empresaris i els treballadors en matèria de Seguretat Social: afiliació, altes, baixes i cotització.  
- L'acció protectora de la Seguretat Social: prestacions contributives i no contributives.  
- Concepte i situacions protegibles en la protecció per desocupació: prestació de desocupació, subsidi, renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
- El risc professional.  
- El dany laboral: AT, MP, altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.   
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en el sector de la vitivinicultura.   
- Determinació dels possibles danys a la salut del treballador que poden derivar-se de les situacions de risc detectades.  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció en l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i Salut Laboral, INSHT, Inspecció de treball, INVASSAT.  
- Gestió de la prevenció a l'empresa.  
- Planificació de la prevenció a l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en una empresa de vitinivicultura.  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
Mòdul professional: Empresa i iniciativa emprenedora  
Codi: 0089  
Duració: 60 hores  
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en l'activitat vitivinícola (materials, tecnologia, organització de la producció, etc.).  
- Beneficis socials de la cultura emprenedora.  
- El caràcter emprenedor. Factors clau dels emprenedors: iniciativa, creativitat i formació.  
- L'actuació dels emprenedors com a empleats d'una xicoteta i mitjana empresa vitivinícola.  
- L'actuació dels emprenedors com a empresaris d'una xicoteta empresa en el sector vitivinícola.  
- El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit vitivinícola.  
- Bones pràctiques de cultura emprenedora en l'activitat vitivinícola.  
L'empresa i el seu entorn:  
- L'empresa com a sistema.  
- Funcions bàsiques de l'empresa.  
- Distintes formes d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- Anàlisi de l'entorn general d'una xicoteta i mitjana empresa vitivinícola.  
- L'entorn específic de l'empresa: clients, proveïdors i competència.  
- Anàlisi de l'entorn específic d'una xicoteta i mitjana empresa vitivinícola.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una xicoteta i mitjana empresa vitivinícola.  
- Relacions d'una xicoteta i mitjana empresa vitivinícola amb el conjunt de la societat.  
- Contribució d'una xicoteta i mitjana empresa vitivinícola al desenrotllament sostenible.  
- Cultura de l'empresa i imatge corporativa.  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses vitivinícoles.  
Creació i posada en marxa d'una empresa:  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externs existents per a posar en marxa una xicoteta i mitjana empresa. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses vitivinícoles.  
- Viabilitat econòmica i viabilitat financera d'una xicoteta i mitjana empresa vitivinícola.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent.  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa vitivinícola.  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
Mòdul professional: Formació en centres de treball  
Codi: 0090  
Duració: 400 hores  
Continguts:  
Identificació de l'estructura i organització empresarial:  
- Estructura i organització empresarial del sector químic.  
- Activitat de l'empresa i la seua ubicació en el sector químic.  
- Organigrama de l'empresa. Relació funcional entre departaments.  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
- Sistema de seguretat establit en el centre de treball.  
Aplicació d'hàbits ètics i laborals:  
- Actituds personals: empatia, puntualitat.  
- Actituds professionals: orde, neteja, responsabilitat i seguretat.  
- Actituds davant de la prevenció de riscos laborals i ambientals.  
- Jerarquia en l'empresa. Comunicació amb l'equip de treball.  
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes, instruccions de treball, procediments normalitzats de treball i altres de l'empresa.  
Gestió del magatzem en l'empresa vitivinícola:  
- Anàlisi i estudi de necessitats i existències.  
- Programació d'aprovisionaments i control de recepció i emmagatzemament.  
- Documentació.  
- Mitjans de transport: elecció, flux i itineraris.  
- Mesures de seguretat i higiene aplicables a la càrrega/descàrrega de lots.  
- Etapes i tècniques en la negociació de les condicions en compravenda i en la selecció i avaluació de clients i proveïdors.  
- Tècniques d'informació i comunicació més utilitzades en investigació comercial.  
Coordinació i control de la producció vitícola i els processos d'elaboració:  
- Identificació i anàlisi de les diferents àrees del procés productiu.  
- Reconeixement de necessitats de màquines, material, equips i mà d'obra.  
- Reconeixement de treballs i operacions necessàries per a la producció en les condicions de qualitat requerides.  
- Control de la matèria primera i dels processos d'elaboració.  
- Control de les operacions d'estabilització i conservació.  
- Conducció i control de les línies i equips d'envasament, etiquetatge, embalatge i paletitzat.  
- Ompliment d'informes i comunicats de treball referits al desenrotllament del procés, al funcionament d'equips i als resultats aconseguits.  
- Adopció de les mesures estipulades de prevenció de riscos i protecció ambiental.  
Programació i supervisió del manteniment i l'operativitat dels equips i instal·lacions:  
- Comprovació de la correcta disposició de les màquines i equips.  
- Identificació del funcionament, la constitució i els dispositius de seguretat de la maquinària i equips.  
- Control de la realització del manteniment i la neteja dels equips i instal·lacions.  
- Comprovació de l'adequació dels servicis auxiliars als requeriments del procés.  
- Identificació de les condicions d'execució, els paràmetres a controlar i les mesures correctores en cas de desviacions.  
- Comprovació de l'operativitat dels recipients, el maneig dels elements de control i la regulació dels sistemes automàtics.  
- Adopció de les mesures estipulades de prevenció de riscos i protecció ambiental.  
Control de la qualitat per mitjà d'anàlisis i assajos fisicoquímics, instrumentals, microbiològics i organolèptics:  
- Organització del treball de laboratori seguint el pla de control de qualitat.  
- Presa, preparació i trasllat de mostres.  
- Anàlisis i assajos enològics.  
- Anàlisis microbiològiques.  
- Interpretació dels resultats.  
- Utilització de les TIC en l'arreplega de dades, realització de càlculs i redacció d'informes d'anàlisi i de control.  
- Anàlisis sensorials.  
- Reconeixement de defectes organolèptics originats durant el procés productiu.  
ANNEX II  
Seqüenciació i distribució horària dels Mòduls professionals  
  
ANNEX III  
Professorat  
A. Atribució docent  
Sistemes de gestió de la seguretat alimentària, gestió de la qualitat, prevenció de riscos laborals i gestió ambiental. Propostes de millora del procés i del producte:  
- Control de la seguretat alimentària en la indústria vitivinícola.  
- Neteja i desinfecció d'àrees, equips i maquinària.  
- Plans generals d'higiene (control de l'aigua utilitzada, control de plagues, formació, control de residus, neteja i desinfecció).  
- Control del lloc de treball: mesures de protecció necessàries per a garantir la seguretat i la higiene alimentària.  
- Reconeixement i control de perills; punts de control crítics.  
- Qualitat en la indústria vitivinícola. Normes de qualitat voluntàries.  
- Prevenció de riscos laborals en l'empresa.  
- Normes de seguretat laboral.  
- Objectius mediambientals de l'empresa.  
- Gestió eficaç dels aspectes ambientals associats al sector.  
- Normativa específica del sector vitivinícola.  
B. Titulacions requerides per a centres docents de titularitat privada o d'altres administracions diferents de l'educativa  
  
\* \* \* \* \*  
ANEXO II  
Secuenciación y distribución horaria de los módulos profesionales.  
  
ANEXO III  
Profesorado  
A. Atribución docente  
  
B. Titulaciones requeridas para centros docentes de titularidad privada o de otras administraciones distintas de la educativa  
ANNEX IV  
Mòdul professional: Anglés Tècnic I-S  
Codi: CV0003  
Duració: 96 hores  
Resultats d'aprenentatge i criteris d'avaluació  
Reconeix informació professional i quotidiana continguda en tot tipus de discursos orals emesos per qualsevol mitjà de comunicació en llengua estàndard, i interpreta amb precisió el contingut del missatge.  
Criteris d'evaluació:  
a) S'ha identificat la idea principal del missatge.  
b) S'ha reconegut la finalitat de missatges radiofònics i d'un altre material gravat o retransmés pronunciat en llengua estàndard i s'ha identificat l'estat d'ànim i el to del parlant.  
c) S'ha extret informació de gravacions en llengua estàndard relacionades amb la vida social, professional o acadèmica.  
d) S'han identificat els punts de vista i les actituds del parlant.  
e) S'han identificat les idees principals de declaracions i missatges sobre temes concrets i abstractes, en llengua estàndard i amb un ritme normal.  
f) S'ha comprés fil per randa el que es diu en llengua estàndard, inclús en un ambient amb soroll de fons.  
g) S'han extret les idees principals de conferències, xarrades i informes, i altres formes de presentació acadèmica i professional lingüísticament complexes.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
Interpreta informació professional continguda en textos escrits complexos, analitzant de manera comprensiva els seus continguts.  
Criteris d'evaluació:  
a) S'ha llegit amb un alt grau d'independència, adaptant l'estil i la velocitat de la lectura a distints textos i finalitats i utilitzant fonts de referència apropiades de manera selectiva.  
b) S'ha interpretat la correspondència relativa a la seua especialitat, captant fàcilment el significat essencial.  
c) S'han interpretat, fil per randa, textos extensos i de relativa complexitat, relacionats o no amb la seua especialitat, sempre que puga tornar a llegir les seccions difícils.  
d) S'ha relacionat el text amb l'àmbit del sector a què fa referència.  
e) S'ha identificat amb rapidesa el contingut i la importància de notícies, articles i informes sobre una àmplia sèrie de temes professionals i decidix si és oportú una anàlisi més profunda.  
f) S'han realitzat traduccions de textos complexos utilitzant material de suport en cas necessari.  
g) S'han interpretat missatges tècnics rebuts a través de suports telemàtics: correu electrònic, fax.  
h) S'han interpretat instruccions extenses i complexes, que estan dins de la seua especialitat.  
Emet missatges orals clars i ben estructurats, analitzant el contingut de la situació i adaptant-se al registre lingüístic de l'interlocutor.  
Criteris d'evaluació:  
a) S'han identificat els registres utilitzats per a l'emissió del missatge.  
b) S'ha expressat amb fluïdesa, precisió i eficàcia sobre una àmplia sèrie de temes generals, acadèmics, professionals o d'oci, marcant amb claredat la relació entre les idees.  
c) S'ha comunicat espontàniament, adoptant un nivell de formalitat adequat a les circumstàncies.  
d) S'han utilitzat normes de protocol en presentacions formals i informals.  
e) S'ha utilitzat correctament la terminologia de la professió.  
f) S'han expressat i defensat punts de vista amb claredat, proporcionant explicacions i arguments adequats.  
g) S'ha descrit i seqüenciat un procés de treball de la seua competència.  
h) S'ha argumentat fil per randa, l'elecció d'una determinada opció o procediment de treball triat.  
i) S'ha sol·licitat la reformulació del discurs o part d'este quan s'ha considerat necessari.  
Elabora documents i informes propis del sector o de la vida acadèmica i quotidiana, relacionant els recursos lingüístics amb este propòsit.  
Criteris d'evaluació:  
a) S'han redactat textos clars i detallats sobre una varietat de temes relacionats amb la seua especialitat, sintetitzant i avaluant informació i arguments procedents d'unes quantes fonts.  
b) S'ha organitzat la informació amb correcció, precisió, coherència i cohesió, sol·licitant i/ o facilitant informació de tipus general o detallada.  
c) S'han redactat informes, destacant els aspectes significatius i oferint detalls rellevants que servisquen de suport.  
d) S'ha omplit documentació específica del seu camp professional.  
e) S'han aplicat les fórmules establides i el vocabulari específic en l'ompliment de documents.  
f) S'han resumit articles, manuals d'instruccions i altres documents escrits, utilitzant un vocabulari ampli per a evitar la repetició freqüent.  
g) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, descrivint les relacions típiques característiques del país de la llengua estrangera.  
Criteris d'evaluació:  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i les normes de relació social propis del país.  
c) S'han identificat els valors i les creences propis de la comunitat on es parla la llengua estrangera.  
d) S'ha identificat els aspectes socioprofessionals propis del sector, en qualsevol tipus de text.  
e) S'han aplicat els protocols i les normes de relació social propis del país de la llengua estrangera.  
f) S'han reconegut els marcadors lingüístics de la procedència regional.  
Continguts  
Anàlisi de missatges orals:  
- Comprensió de missatges professionals i quotidians.  
- Missatges directes, telefònics, radiofònics, gravats.  
- Terminologia específica del sector.  
- Idees principals i secundàries.  
- Recursos gramaticals: temps verbals, preposicions, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Diferents accents de llengua oral.  
Interpretació de missatges escrits:  
- Comprensió de missatges, textos, articles bàsics professionals i quotidians:  
- Suports telemàtics: fax, correu electrònic, burofax.  
- Terminologia específica del sector.  
- Idees principals i idees secundàries.  
- Recursos gramaticals: temps verbals, preposicions, phrasal verbs, I wish + passat simple o perfecte, I wish + would, If only; ús de la veu passiva, oracions de relatiu, estil indirecte, verbs modals.....  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
Producció de missatges orals:  
- Missatges orals:  
- Registres utilitzats en l'emissió de missatges orals.  
- Terminologia específica del sector.  
- Recursos gramaticals: temps verbals, preposicions, phrasal verbs, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.  
- Entonació com a recurs de cohesió del text oral: ús dels patrons d'entonació.  
Emissió de textos escrits:  
- Expressió i ompliment de missatges i textos professionals i quotidians:  
- Currículum i suports telemàtics: fax, correu electrònic, burofax.  
- Terminologia específica del sector.  
- Idea principal i secundàries.  
- Recursos gramaticals: temps verbals, preposicions, phrasal verbs, verbs modals, locucions, ús de la veu passiva, oracions de relatiu, estil indirecte.  
- Relacions lògiques: oposició, concessió, comparació, condició, causa, finalitat, resultat.  
- Have something done.  
- Nexes: although, even if, in spite of, despiste, however, in contrast-  
- Derivació: sufixos per a formar adjectius i substantius.  
- Relacions temporals: anterioritat, posterioritat, simultaneïtat.  
- Coherència textual:  
- Adequació del text al context comunicatiu.  
- Tipus i format de text.  
- Varietat de llengua. Registre.  
- Selecció lèxica, d'estructures sintàctiques i de contingut rellevant.  
- Inici del discurs i introducció del tema. Desenrotllament i expansió: exemplificació, conclusió i resum del discurs.  
- Ús dels signes de puntuació.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
- Ús de registres adequats segons el context de la comunicació, l'interlocutor i la intenció dels interlocutors.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió en el sector.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
Mòdul professional: Anglés Tècnic II-S  
Codi: CV0004  
Duració: 40 hores  
Resultats d'aprenentatge i criteris d'avaluació  
1. Produïx missatges orals en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i comiat, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'ha transmés missatges relatius a la justificació de retards, absències o qualsevol altra eventualitat.  
d) S'han usat amb fluïdesa les expressions habituals per al requeriment de la identificació dels interlocutors.  
e) S'han identificat missatges relacionats amb el sector.  
2. Manté conversacions en llengua anglesa, de l'àmbit del sector interpretant la informació de partida.  
Criteris d'avaluació:  
a) S'ha utilitzat un vocabulari tècnic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'ha atés consultes directes telefònicament amb suposats clients i proveïdors.  
d) S'ha identificat la informació facilitada i requeriments que ha realitzat l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives més usuals utilitzades en el sector.  
i) S'han comprés sense dificultat els punts principals de la informació.  
j) S'ha utilitzat un accent adequat en les conversacions en anglés.  
3. Ompli documents de caràcter tècnic en anglés reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari d'ús general en la documentació pròpia del sector.  
b) S'han identificat les característiques i les dades clau del document.  
c) S'ha analitzat el contingut i la finalitat de distints documents tipus d'altres països en anglés.  
d) S'han omplit documents professionals relacionats amb el sector.  
e) S'han redactat cartes d'agraïments a proveïdors i clients en anglés.  
f) S'han omplit documents d'incidències i reclamacions.  
g) S'han rebut i remés correus electrònics i fax en anglés amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o d'altres propis dels països de llengua anglesa.  
c) S'han identificat bosses d'ocupació en anglés accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglés.  
e) S'ha redactat la carta de presentació per a una oferta d'ocupació.  
f) S'han descrit les habilitats personals més adequades a la sol·licitud d'una oferta d'ocupació.  
g) S'ha inserit un currículum en una bossa d'ocupació en anglés.  
h) S'han redactat cartes de citació, rebuig i selecció per a un procés de selecció en l'empresa.  
i) S'ha desenrotllat una actitud de respecte cap a les distintes maneres d'estructurar l'entorn laboral.  
j) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'han identificat les ferramentes de suport més adequades per a la interpretació i traduccions en anglés.  
b) S'ha interpretat informació sobre l'empresa, el producte i el servici.  
c) S'han interpretats estadístiques i gràfics en anglés sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
Continguts  
Missatges orals en anglés en situacions pròpies del sector:  
- Recursos, estructures lingüístiques, lèxic bàsic i aspectes fonològics sobre: presentació de persones, salutacions i acomiadaments, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
- Estils comunicatius formals i informals: la recepció i relació amb el client.  
Conversació en llengua anglesa en l'àmbit de l'atenció al client:  
ANNEX V  
Espais mínims  
  
- Recursos, estructures lingüístiques, lèxic i aspectes fonològics relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades.  
- Planificació d'agendes: concert, ajornament i anul·lació de cites.  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en llengua anglesa:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Bosses d'ocupació. Ofertes d'ocupació. Cartes de presentació.  
La selecció i contractació del personal: contractes de treball. Cartes de citació, admissió i rebuig en processos de selecció.  
L'organització de l'empresa: llocs de treball i funcions.  
Interpretació de textos amb ferramentes de suport:  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. Organització de les tasques diàries.  
- Consulta de pàgines webs amb continguts econòmics en anglés amb informació rellevant per a l'empresa.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió d'allotjament en anglés.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
ANNEX VI  
Titulacions acadèmiques requerides per a la impartició dels mòduls professionals que conformen  
 el cicle formatiu en centres de titularitat privada, o d'altres administracions diferents de l'educativa  
ANEXO V  
Espacios mínimos  
  
ANEXO VI  
Titulaciones académicas requeridas para la impartición de los módulos profesionales que conforman  
 el ciclo formativo en centros de titularidad privada, o de otras Administraciones distintas de la educativa  



Còpia Permalink ELI